钦定古今图书集成/历象汇编/岁功典/第099卷 > 天仙子〈酷暑〉 明王世贞
## 钦定古今图书集成/历象汇编/岁功典/第099卷 > 天仙子〈酷暑〉 明王世贞

万叠火云堆落照，一抹青山连晚烧。不教𬞟蒂吐微
飔，天转峭，星仍闹。长安炙就红炉小，　枝上忽闻蝉
语噪。为问西风何日到？男儿失足堕京尘，炎也燥。凉
也燥，不如销夏湾中好。

汉班固诗：“来风堪避暑，静夜致清凉。”

魏王粲诗：“凉风撒蒸暑，清云却炎晖。”

晋张华诗：“四气鳞次，寒暑环周。”

宋谢惠连诗：“溽暑扇温飙。”

梁沈约诗：“红轮映早寒，画扇迎初暑。”

唐刘袆之诗：“林树千霜积，山宫四序寒。”

宋之问诗：“窗覆垂杨暖，阶侵瀑水寒。”

杜审言诗：“北地春光晚，边城气候寒。”

《骆宾王》诗：“雪明书帐冷，水静墨池寒。”

张说诗：“南至三冬暖，西驰万里寒。”

《卢从愿》诗：“槐路清梅暑，蘅皋起麦凉。”

王维诗：“饱食不须愁内热，大官还有蔗浆寒。”

储光羲诗：“当暑日方昼，高天无片云。”〈又〉逍遥高殿阴，
六月无炎暑。

《李白诗》：“田家秋作苦，邻女夜舂寒。”〈又〉千峰夹水向秋
浦，五松名山常夏寒。

岑参诗：“残云收夏暑，新雨带秋岚。”〈又〉霜随驱夏暑，风
逐振江涛。〈又〉珠箔障炉暖，狐裘耐腊寒。

杜甫诗：“十暑岷山葛，三霜楚户。”〈又〉当暑著《来清》。〈又〉
夜郎溪日暖，白帝峡风寒。〈又〉南楚青春异，暄寒早早
分。〈又〉百年地僻柴门迥，五月江深草阁寒。

钱起诗：“晚凉生玉井，新暑避松烟。”

窦叔向诗：“御炉香焰暖，驰道玉声寒。”

《刘商诗》：“绵衣似热夹衣寒，时景虽和春已阑。”

刘禹锡诗：“梅蕊覆阶铃阁暖，雪花当户戟枝寒。”
白居易诗：“洞房清且温，寒暑不能干。”〈又〉朝晡须饼饵寒暑赐衣裳。〈又〉能就江楼销暑否，比君茅舍较清凉。
〈又〉望春光景暖，避暑竹风凉。〈又〉岂止销时暑，应能保
岁寒。

杜牧诗：“御水初销冻，宫花尚怯寒。”

《李群玉》诗：“气吹朱夏转，声扫碧霄寒。”

陆龟蒙诗：“强起披衣坐，徐行处暑天。”

《方干诗》：“下蒸阴气松萝湿，外制温风杖履寒。”

唐彦谦诗：“槐柳萧疏溽暑收，商金频伏火西流。”
韩偓诗：“戍旗青草接榆关，雨里并州四月寒。”

《李洞诗》：“鸟触翠微湿，人居酷暑寒。”

宋苏轼诗：“冰蚕不知寒，火鼠不知暑。”〈又〉晓日云庵暖，
春风浴殿寒。

《苏辙诗》：“窗扉迎暑梅将溜，虚市无人冷欲冰。”

叶梦得诗。“似闻谡谡山风响。正想阴阴夏簟寒。”
范成大诗。“红绉黄团热暑风。”

陆游诗。“火云突兀方蒸暑。银汉纵横已报秋。”

《郑震》诗：“春风双屐暖，夜雨一灯寒。”

金元好问诗：“薄云楼阁犹烘暑，细雨林塘已带秋。”
元戴良诗：“人间已退三庚暑，天上谁乘八月槎。”
明高启诗：“不受杜陵风，可避河朔暑。